צער הלילה 
הדרך כל כך רחוקה,; ויש סהר כבדיל מרוקע.; ואין מי שיבדיל; בין זהב ובין בדיל; השקול בפרוטה מחוקה.; ושטים בשמיים עבים מהבילים; וקמים בענותם גגות ומגדלים,; ועולה לפניהם יללת שועלים; שרועד גיום במשוכת הגדר.; רוחשים במקומם כוכבים ומזלות,; והלילה נופל אל ים הלילות,; והאור מרקד כרגלי אילות; וזולף כמבוע. מגיח מקיר.; והגל דורס את בטנן של האדוות:; והמים נוקבים את אימת המצולה:; ועומדות אלומות השדה ונצבות; ונותנים הקנים את קולם במקהלה:; שובי נפשי למנוחיכי; כי ה' גמל עליכי.; הדרך כל כך רחוקה; ויש סהר כבדיל מרוקע; ויש מעליו; אור לבן מחלב; ושוטף כישועה עמוקה; 